آلمان باش وزیری آنگلا مرکل افغانستانده اقتصادی بیر یوقه لیش گه خلق ارا یاردم آرقه لی توسیق بولیش کیره ک لیگینی ایتدی.
آنگلا مرکل افغانستان موضوعلی جی 20 فوق العاده رهبرلر جلسه سی نینگ آرتیدن اویوشتیرگن مطبوعاتی کنفرانسده گپیردی.
"برق تامین ایتیلمه گن لیگی و بیر اقتصادی تیزیم بولمه گن لیگی اوچون افغانستانده 40 میلیون انسان نینگ بحرانگه دوچ قالگن لیگی گه قره ب اولتیریش خلق ارا همجمعیت نینگ مقصدی بوله آلمه یدی و بولمس لیگی کیره ک" دیدی.
افغانستانده اقتصادی تیزیم نینگ چوکیب کیتیشی نینگ هیچ کیم گه فایده سی بولمه گن لیگینی افاده ایتگن مرکل شولرنی ایتدی:
"او پیتده انسانی یاردم هم تامین ایتیش ممکن بولمه یدی" دیب گپیردی.
باش وزیر مرکل خلق ارا پول فندی و دنیا بانکی گه افغانستانده اقتصادی تیزیم نینگ چوکیب کیتیشی گه توسیق بولیش اوچون کتته مسؤلیت توشگن لیگینی افاده ایتدی.
آلمان باش وزیر عین دمده تروریزم گه قرشی کوره ش نینگ اهمیتی گه دقت قره تیب افغانستان نینگ تشقی دنیاگه تهدید ایجاد ایتمسلیگی کیره ک لیگینی اورغوله دی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
